Št. zadeve: 35405-196/2021-2550-65

Datum: 13. 4. 2022

**JAVNI RAZPIS**

**za sofinanciranje** **strokovnih podlag in dokumentacije za monosežigalnice blat komunalnih in skupnih čistilnih naprav**

**1. NAMEN JAVNEGA RAZPISA**

Ministrstvo za okolje in prostor, Dunajska c. 48, 1000 Ljubljana, poziva potencialne prijavitelje, da v predpisanem roku oddajo vlogo za sofinanciranje projektne dokumentacije, študij in strokovnih podlag za monosežigalnice blat komunalnih in skupnih čistilnih naprav (v nadaljnjem besedilu: monosežigalnice BKČN).

**2. PRAVNA PODLAGA ZA IZVEDBO JAVNEGA RAZPISA**

Sofinanciranje bo oddano na podlagi 128. člena Zakona o varstvu okolja (Uradni list RS, št. 44/2022) in 106.i člena Zakona o javnih financah (Uradni list RS, št. 11/11 — uradno prečiščeno besedilo, 14/13 — popr., 101/13, 55/15 — ZFisP, 96/15 — ZIPRS1617 in 13/18).

**3. PREDMET JAVNEGA RAZPISA**

Sofinancira se izdelava dokumentacije, študij in strokovnih podlag za umestitev monosežigalnic z območjem za skladiščenje pepela v prostor; dokumentacije za pridobitev gradbenega dovoljenja in investicijske dokumentacije skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) za izgradnjo monosežigalnic (naprav za termično predelavo odpadnega blata iz komunalnih in skupnih čistilnih naprav (BKČN, odpadek št. 19 08 05) z območjem za skladiščenje pepela, za poznejšo snovno predelavo (rekuperacijo) fosforja iz s fosforjem bogatega pepela). Upošteva se dokumentacija in strokovne podlage za potrebe priprave:

1. Študije izvedljivosti,
2. Investicijske dokumentacije skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
3. Prostorskega akta in
4. Gradbenega dovoljenja.

Pri izvedbi storitev, ki so predmet tega javnega naročila mora ponudnik upoštevati veljavne predpise, ki veljajo za predmet javnega naročila:

* Zakon o varstvu okolja (Uradni list RS, št…/2022) s podzakonskimi predpisi.
* Zakon o urejanju prostora (Uradni list RS, št. 61/17, 199/21 – ZUreP-3 in 20/22 – odl. US)
* Gradbeni zakon (Uradni list RS, št. 61/17, 72/17 – popr., 65/20, 15/21 – ZDUOP in 199/21 – GZ-1)
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Uredba o odpadkih (Uradni list RS, št. 37/15, 69/15 in 129/20),
* Izvedbeni sklep komisije (EU) 2019/2010z dne 12. novembra 2019 o določitvi zaključkov o najboljših razpoložljivih tehnikah (BAT) za sežiganje odpadkov na podlagi Direktive 2010/75/EU Evropskega parlamenta in Sveta o industrijskih emisijah.

Vir sofinanciranja se zagotavlja iz Sklada za podnebne spremembe.

**4. OSNOVNI POGOJI ZA KANDIDIRANJE NA JAVNEM RAZPISU**

V skladu z Uredbo o odvajanju in čiščenju komunalne odpadne vode (Uradni list RS, št. 98/15, 76/17, 81/19 in 194/21) mora izvajalec javne službe, ki je upravljavec komunalne čistilne naprave, opremljene za obdelavo blata, za blato, ki nastane pri čiščenju komunalne odpadne vode, zagotoviti obdelavo blata, ki ne izpolnjuje zahtev za uporabo blata kot gnojilo v kmetijstvu, v skladu s predpisi s področja ravnanja z odpadki. V skladu z ZGJS lokalne skupnosti določijo IJS.

Na javni razpis lahko kandidirajo lokalne skupnosti.

**4.1. Pogoji za izbor, ki jih morajo prijavitelji izpolnjevati:**

1. pravočasno prispele, pravilno označene in popolne vloge, ki jih bodo predložili upravičeni prijavitelji,
2. vloge, v katerih se upošteva priprava dokumentacije, kjer je skupna kapaciteta naprav s katerih se prevzema BKČN minimalno 3,0 MW termične moči vhodnega goriva. V prilogi prijavitelj navede seznam čistilnih naprav z izjavo upravljavca, da je seznanjen z navedbo v izvedbeni študiji,
3. priložen Dokument identifikacije investicijskega projekta (DIIP). Pred podpisom pogodbe o sofinanciranju bo potrebno posredovati še Sklep o sprejemu DIIP strani Občinskega sveta.

**5. VIŠINA SOFINANCIRANJA**

Ministrstvo za okolje in prostor bo sofinanciralo do 50 % upravičenih stroškov, dejanski odstotek in vrednost bosta določena glede na število prijav, ki bodo izpolnjevale vse pogoje, v 30 dneh po zaključku prijav. Razpoložljiva sredstva sofinanciranja znašajo 7.000.000,00 EUR.

Izplačila se bodo izvršila v treh (3) fazah:

1. FAZA: po dostavi Študije izvedljivosti (15 % upravičenih stroškov sofinanciranja),
2. FAZA: sklep o sprejetem prostorskem aktu umestitve objekta (50 % upravičenih stroškov sofinanciranja),
3. FAZA: Pridobljeno gradbeno dovoljenje. (35 % upravičenih stroškov sofinanciranja).

Neporabljena sredstva iz posamezne faze se lahko prenesejo k sofinanciranju naslednje faze.

1. **TRAJANJE PROJEKTA**

Zadnja, 3. faza, projekta mora biti zaključena do 31.12. 2024.

**7. ROKI**

**7.1. Rok za prejem vloge**

Vloge morajo prispeti v Glavno pisarno Ministrstva za okolje in prostor, Dunajska c. 48, 1000 Ljubljana, **najkasneje do 16. maja 2022 do 12.00 ure**.

**7.2. Datum odpiranja vlog**

Odpiranje vlog bo **16. maja 2022 ob 12.00 uri,** na naslovu: Ministrstvo za okolje in prostor, Dunajska c. 48, Ljubljana. Vloge se bodo odpirale po vrstnem redu predložitve oz. dospetja. Odpiranje vlog bo javno.

**7.3. Rok za obvestilo o izbiri**

Sofinancer bo vlagateljem vlog posredoval sklep o izboru oziroma obvestilo o neizboru najkasneje v 30 dneh od odpiranja vlog.

**8. RAZPISNA DOKUMENTACIJA, ROK IN NAČIN PRIJAVE NA RAZPIS**

Razpisna dokumentacija je na voljo na spletnem naslovu www.mop.gov.si v rubriki Javne objave (http://www.mop.gov.si/si/javne\_objave/javni\_razpisi/).

Dodatne informacije v zvezi z razpisom lahko vlagatelj dobi na pisna vprašanja na naslovu: gp.mop@gov.si, s pripisom »za javni razpis za sofinanciranje projektne dokumentacije, študij in strokovnih podlag za monosežigalnice 2022«.

Javni razpis bo objavljen v Uradnem listu in spletni strani ministrstva. Sofinancer bo vse nadaljnje spremembe in dopolnitve razpisne dokumentacije, odgovore na vprašanja in ključne informacije objavil na svoji spletni strani, pri objavi razpisa.

**Vloga na razpis mora vsebovati:**

* izpolnjen obrazec vloge – priloga 1,
* Projektno nalogo za izdelavo dokumentacije, študij in strokovnih podlag za umestitev monosežigalnic z območjem za skladiščenje pepela v prostor;dokumentacije za pridobitev gradbenega dovoljenja in investicijske dokumentacije skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16).za izgradnjo monosežigalnic s terminskim planom izdelave – priloga 2,
* Specifikacijo stroškov izdelave dokumentacije, študij in strokovnih podlag za umestitev monosežigalnic z območjem za skladiščenje pepela v prostor; dokumentacije za pridobitev gradbenega dovoljenja in investicijske dokumentacije skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) za izgradnjo monosežigalnic s terminskim planom izdelave – priloga 3,
* izdelan Dokument identifikaciije investicijskega projekta (DIIP) dokumentacije skladno z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) za izgradnjo monosežigalnic – priloga 4
* izpolnjen vzorec pogodbe – priloga 5 in
* izjava o strinjanju prijavitelja o izpolnjevanju in sprejemanju razpisnih pogojev - priloga 6.

Vse zgoraj navedene obvezne sestavine vloge morajo biti podpisane in žigosane. V kolikor prijavitelj v pravnem prometu ne uporablja žiga, naj to navede v vlogi.

Vloga mora biti oddana v zaprti ovojnici, na kateri mora biti navedeno:

* na prednji strani vidna oznaka "Ne odpiraj – vloga – razpis monosežig BKČN ",
* na hrbtni strani naziv in naslov vlagatelja.

**9. OSTALO**

Prispele vloge bodo obravnavane v skladu z določili Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16 in 11/22) Vloge bodo odprte, pregledane in ocenjene z upoštevanjem razpisnih pogojev in uporabo meril za ocenjevanje.

V primeru, da je vloga nepopolna, bo vlagatelj s strani sofinancerja pozvan, da vlogo v zahtevanem roku dopolni. Dopolnitve niso dopustne v delu, ki se nanaša na merila. V primeru, da vlagatelj v danem roku ne dopolni vloge, ali če bo nepopolna tudi po zahtevani dopolnitvi, se vloga zavrže.

Strokovna komisija bo ocenila posamezno vlogo in jo točkovala na podlagi meril, ki so podrobneje specificirana in ovrednotena s točkami v razpisni dokumentaciji.

Na osnovi izbrane vloge bodo prejemnikom sredstev posredovani obrazloženi sklepi o izboru, hkrati pa bodo tudi pozvan k podpisu pogodbe. Vsi vlagatelji vlog, ki ne bodo izbrani, bodo z obrazloženim sklepom obveščeni o odločitvi glede dodelitve sredstev.

Vlagatelj vloge lahko vloži pritožbo na Ministrstvo za okolje in prostor v roku 8 dni od prejema sklepa oziroma obvestila. Vložena pritožba ne zadrži podpisa pogodbe z izbranim prejemnikom. Pritožnik mora natančno opredeliti razloge, zaradi katerih je pritožba vložena. Predmet pritožbe ne morejo biti postavljena merila za ocenjevanje vlog.

mag. Andrej VIZJAK

MINISTER